Forslag til organisationsændring på det tekniske område 
Sagsfremstilling 
15.    Forslag til organisationsændring på det tekniske område  
                                                                                                                        Åbent 
Sagsnr.: 326-2014-87187       J.nr.: 00.15.00           Tove Nissen.: 326-2014-100233 
  
[adresse] 
I første kvartal 2014 og frem til sommerferien 2014 er der tilrettelagt en proces for det tekniske område under Teknik 
og Miljø, mhp. fortsat at kunne løse områdets opgaver og fremtidige udfordringer.  
  
Siden etablering af Teknik og Miljø som enhed for 1 1/2 år siden har der vist sig behov for at tilføre området mere 
ledelseskraft mhp. at styrke overblik og sikre et bedre fundament for at styre opgaverne i [adresse] og Grønne områder, 
Entreprenørservice samt Ejendomsområdet.  
  
MED-udvalgenes bemærkninger til ændringen vedhæftes. 
  
BEHANDLING 
Direktionen, Økonomiudvalget, Kommunalbestyrelsen. 
  
INDSTILLING 
Direktøren for Teknik og Udvikling indstiller 
· At forslaget om at etablere to enheder: "Teknik og Miljø" samt "Vej, Ejendomme og Affald", ledet af hver sin niveau 
2 chef, godkendes. 
  
ØKONOMISKE KONSEKVENSER 
Der vurderes overordnet set ikke at være økonomiske konsekvenser forbundet med ændringen, idet ændringen 
finansieres inden for den gældende ramme.  
Direktionens møde den 22. april 2014: 
Direktionen vedtog at anbefale, at der i overensstemmelse med direktøren for Teknik og Udvikling's indstilling 
træffes principbeslutning om at etablere to enheder: Teknik og Miljø" samt "Vej, ejendomme og affald", ledet af hver 
sin niveau 2 chef, og at de berørte MED-udvalg inddrages i forbindelse med implementeringen af ændringen. 
Økonomiudvalgets møde den 23. april 2014: 
Økonomiudvalget vedtog at anbefale Direktionens indstilling med den tilføjelse,  at området fra 2015 tilbageføres det 
beløb på  183.000 kr. der blev tilført kassen i forbindelse med den tidligere organisationsændring. 
  
Gurli Kristensen og Christoffer Gregersen, A, tog forbehold. 
Alex Toft, Ø, stemte imod, da han mener, at det er første skridt i retning af udlicitering. 
  
Bilag 
  
  
  
  
  
Kommunalbestyrelsens møde den 30. april 2014: 
Kommunalbestyrelsen vedtog at godkende Økonomiudvalgets flertalsindstilling. 
MED-udv. Entreprenørservice' kommentarer til 
organisationsændringer 
326-2014-112281 
MED-udv.Teknik og Miljø/Adm.' høringssvar 
organisationsændringer 
326-2014-112284 
23 medlemmer stemte for (V, undtagen Karlo Christoffersen, O, B, A og F) 
3 medlemmer stemte imod (Ø og Karlo Christoffersen (V)). 
Mads Berg, O, deltog ikke i mødet. 
  
Enhedslisten (Ø) er imod opdeling af det tekniske område: Den planlagte opdeling i "Teknik og Miljø" samt 
"Vej, Ejendomme og Affald", er en taktisk manøvre med henblik på en kommende privatisering, sandsynligvis 
af "Vej, Ejendomme og Affald". Der er efter vores opfattelse intet belæg for at tilføre mere ledelseskraft til 
afdelingen. Men der er behov for mere fagpersonale til afdelingen. I Miljø og Teknik er vi af MED 
repræsentanterne informeret om, at smertegrænsen for hvor mange opgaver afdelingen kan klare er nået. 
Enhedslisten frygter at med mere ledelsesmæssig kraft indskrænkes fagpersonalet og dermed lægges 
yderligere pres på fagpersonalet. 
  
